kožné problémy na pohlavných orgánoch
Zdravim, po pohlavnom styku sa mi nazaludi objavili male ranky okolie ran je cervene a miesto citlive nadotyk a svrby. skusal som canesten 5dni a bez zmien,poradte nieco na zahojenie a nasledne spevnenie koze. mam35r stalu partnerku som zdravy...velka vdaka
Dobrý deň,
ďakujeme za Vašu otázku.
Príznakmi mykotickej infekcie u mužov sú svrbenie penisa, opuch, bolesť, začervenanie a pálenie žaluďa, problémy s močením, hnisavý sekrét a malé červené vyrážky.
Liek Canesten krém obsahuje klotrimazol - antimykotikum a používa sa lokálne na liečbu kožných ochorení spôsobených dermatofytmi, kvasinkami a plesňami. Liek sa nanáša 2-3x denne na postihnuté miesta v tenkej vrstve. Prúžok dlhý asi 0,5 cm postačuje na veľkosť plochy dlane. Zvyčajná dĺžka liečby pri candidosis balanitis je však až 1-2 týždne.  Pokiaľ by ste po tomto období nepociťovali zmenu, odporúčam Vám návštevu lekára, ktorý určí konkrétnu príčinu Vašich ťažkostí.
Okrem spomínanej terapie je dôležitá aj dôkladná hygiena, osprchovať sa raz denne a vždy po intenzívnom cvičení, ktoré spôsobuje tvorbu potu. Vhodné je používanie
gélu určeného priamo na intímnu hygienu
. Ďalej je potrebné vyhýbať sa tesnému oblečeniu zo syntetických materiálov, lepšie je siahnuť po bavlne, ktorá je dostatočne priedušná.
Prajem pekný zvyšok dňa.
S pozdravom
PharmDr. Patrícia Čečková